
* Datblygu eich sgiliau dadansoddi beirniadol drwy ddefnyddio ystod o lenyddiaeth academaidd i gefnogi eich sylwadau.

	Rwyf wedi ceisio gefnogi fy mhwyntiau gyda llenyddiaeth academaidd trwy gydol yr aseiniad.

	Targed 2
* Gwella strwythur a llif y darllen drwy ddefnyddio bwlch llinell 1.5 a  gellid cysylltu paragraffau yn well mewn mannau hefyd a bydd y Banc Brawddegau Academaidd   yn gymorth gyda hyn.

	Rwyf wedi defnyddio templed aseiniad PYDDS ar gyfer yr aseiniad.

	Targed 3
* Aralleirio mwy yn hytrach na chynnwys dyfyniadau hir.

	Ni does dyfyniadau hir yn yr aseiniad yma, dim ond cwpwl o rhai bach.

	Targed 4
* Adolygu amser y ferf, e.e. Noda Clark (2015); Awgryma Jones (2022)

	Rydw i wedi bod yn ofalus i ddefnyddio ‘noda’ yn hytrach na ‘nodir’ fel yr oeddwn yn gwneud o’r blaen.






Dewiswch ymyrraeth sydd yn cefnogi dysgu a datblygiad disgybl/grŵp o ddisgyblion. Adfyfyriwch yn feirniadol ar ei botensial i sicrhau cynnydd disgyblion a’r heriau posib all ymddangos.

Er mwyn yr aseiniad yma, dewisir unigolyn ym mlwyddyn 3 a’i arsylwi yn ystod ei gwersi, amser egwyl ac unrhyw sesiwn ymyrraeth mae hi’n cael. Mae’r unigolyn yn ferch wyth oed, rhoddir ffug enw iddi er mwyn cadw ei hunaniaeth yn ddiogel sef ‘Cadi’. Mae’n bwysig i ddarparu ffug enw i’r unigolyn i sicrhau bod canllawiau BERA (2018) yn cael ei ddilyn er mwyn fod yr ysgrifennu yma’n foesegol. Noda BERA (2018) ei fod hi’n bwysig i lleihau’r posibilrwydd bod olion o hunaniaeth yr unigolynion yn cael eu cadw o fewn data dienw gall arwain at adnabod y cyfranogion. Rhoddir ffug enw hefyd i’r ysgol sef Ysgol Bryn y Capel am yr un rheswm. Ers arsylwi cyfres o wersi a sesiynau ymyrraeth, sylwir fod Cadi yn ddawnus ac yn talentog yn ei gwaith celf ac yn mwynhau gwario amser yn perffeithio manylion yn ei gwaith. Sylwir fod Cadi’n cael peth trafferth gyda mathemateg er bod hi’n dangos llawer o frwdfrydedd, mae’n cymysgu weithiau ar ba ffordd mae’r rhifau’n mynd er enghraifft byddai’n aml yn cymysgu rhif 2 a rhif 5 ac yn ysgrifennu rhifau yn ôl i flaen. Mae hefyd yn cymysgu weithiau wrth sillafu ac ysgrifennu llythrennau, byddai’n cymysgu ‘b’ a ‘d’ yn aml. Mae Cadi yn rhagori yn ymarfer corff ac yn cymdeithasu’n hawdd gyda’i ffrindiau. 
Bwriedir targedu ar pwnc mathemateg fel agwedd o ddysgu a datblygiad Cadi gan fod yr ysgol yn cynnal sesiynau ymyrraeth ‘hwb ymlaen’. Bwriad yr ymyrraeth yma yn gryno yw i ddatblygu cynnydd “disgyblion sydd â bylchau yn eu dealltwriaeth mathemategol” (Cyngor Sir Ceredigion, dim dyddiad). Efallai bydd y sesiynau ymyrraeth yma’n fuddiol i Cadi er mwyn helpu iddi gynyddu ei wybodaeth a dealltwriaeth mathemategol a rhifedd gan ei fod yn gweld hi’n drafferthus i ddatrys problemau mathemategol. Yn ôl Hwb Cymru (2022), seiliwyd y model cynnydd mathemategol disgyblion ar ddatblygiad pum hyfedredd rhyngddibynnol sef dealltwriaeth cysyniadol, cyfathrebu gan ddefnyddio symbolau, rhuglder, rhesymu rhesymegol a cymhwysedd strategol. Noda Hwb Cymru (2022) hefyd dylid cysylltu a datblygu hyfedreddau ar yr un adeg, yn ogystal â’u datblygu dros amser i sicrhau cynnydd ynrhyw ddysgu mewn mathemateg. Mae National Numeracy Strategy (2001) yn nodi yn ‘Springboard 3’ bod y sesiynau ymyrraeth yw i gefnogi’r disgyblion ym mlwyddyn tri sydd wedi llwyddo i gyrraedd lefel 2C mewn profion cenedlaethol mathemateg ac yn debygol o gyflawni lefel 3 gyda help ychwanegol erbyn ddiwedd blwyddyn pedwar. Awgryma National Numeracy Strategy (2001) nod i’r ymyrraeth sef i unioni rhai gwendidau mewn nifer fel bod y disgyblion mewn gwell sefyllfa, i gael mynediad at ac elwa o’r rhaglen addysgu ac i osod y disgwyliad bod y disgyblion yma’n dal i fyny gyda’u cyfoedion.
Fel y nodir uchod, yr ymyrraeth dweisir i Cadi yw hwb ymlaen. Noda National Numeracy Strategy (2001) fod hwb ymlaen yn cyfeirio at y sgiliau a’r gwybodaeth mathemategol hanfodol sydd angen fel bod y disgyblion yn gallu cyrraedd y disgwyliadau sy’n gysylltiedig ag oedran yn y pwnc. Mae’n bwysig nodi eisioes fod “y Camau Cynnydd yn bwyntiau cyfeirio yn hytrach na disgwyliadau cyffredinol ynghylch perfformiad yr holl blant a phobl ifanc ar adegau penodol” (Donaldson, 2015, t. 54). Golyga hyn nad yw’r camau cynnydd bellach wedi’u gynllunio i gydfynd gydag oedran penodol. Noda Ningsih a Retnowati (2019) taw dysgu yw'r broses o adeiladu gwybodaeth newydd trwy gysylltu'r wybodaeth bresennol, dysgu ystyrlon yw’r dysgu sy'n defnyddio gwybodaeth flaenorol am y disgyblion.
Ar ôl arsylwi’r sesiwn ymyrraeth hwb ymlaen yn Ysgol Bryn y Capel, nodwyd bod y sesiwn yn cymryd deg ar hugain munud ac yn digwydd unwaith yr wythnos. Byddai’r sesiwn i ddosbarth blwyddyn tri yn digwydd yn ystod adeg gwasanaeth pob bore dydd Llun yn y llyfrgell gyda un athrawes yn arbennigo ac yn arwain yr ymyrraeth. Noda NNS Springboard 3 (dim dyddiad) dylai’r sesiynau ymyrraeth yma cael eu rhannu lan i unedau ac yna byddant yn asesu ac yn adolygu’r hyn maent wedi dysgu yn ystod y tymor. Mae gwaith ymchwil gan Pino-Pasternak, Basilio a Whitebread (2014) yn cefnogi’r defnydd o ymyriadau gan fod astudiaethau ymyriadau mewn darllen, mathemateg a gwyddoniaeth wedi dangos enillion sylweddol mewn llafar a’r defnydd o strategaethau gan y disgyblion, yn ogystal â gwelliannau yn eu perfformiad mewn asesiadau wedi'u seilio ar y cwricwlwm a'u safoni (Adey & Shayer, 1993; Brown, Pressley, Van Meter, & Schuder, 1996; Leidinger & Perels, 2012; Mevarech & Amrany, 2008; Palincsar & Brown, 1984; Perry & Winne, 2006; Verschaffel et al., 1999) ac felly o ganlyniad mae ymyriadau wedi cael effaith cadarnhaol ar y disgyblion. Cytuna Stevens, Rodgers a Powell (2017) gyda hyn i raddau ond maent yn nodi fod adfer anawsterau mathemateg ar gyfer disgyblion hŷn yn gallu bod yn fwy heriol nag adferiad i disgyblion iau. Y rheswm maent yn awgrymu yw fod anawsterau mathemateg disgyblion hŷn yn fwy cymhleth, wedi ymwreiddio ymhellach, ac felly nid yw mor hawdd eu hadfer. Maent hefyd yn dadlau efallai bydd gan y disgyblion hŷn fylchau gwybodaeth blaenorol halaeth ar draws meysydd mathemateg lluosog. Noda Stevens, Rodgers a Powell (2017) hefyd o ystyried bod gwybodaeth fathemateg yn adeiladu trwy gydol y cyfnod maent yn yr ysgol, mae’n debygol y bydd angen i’r ymyriadau fod yn fwy dwys a mwy hir ar disgyblion i wneud gwelliannau sylweddol mewn perfformiad mathemateg. Yn wahanol i hyn, noda Bryant et al. (2011) fod angen ymchwil barhaus ar gyfer yr effaith mae ymyriadau yn cael ar disgyblion sy’n cael bach o drafferth yn y maes dysgu yma. Maent yn awgrymu taw’r ymyriadau sy’n cynnwys nodweddion beirniadol dylunio cyfarwyddol, gan gynnwys digon o amser i’r disgyblion ddysgu cysyniadau a gweithrediadau rhifedd cynnar yn benoddol sydd angen mwy o ymchwil arnynt. 
Fodd bynnag, noda Pitchford et al. (2018) fod y defnydd o tabledi sgrin-gyffwrdd fel yr ‘iPad’ a’r apiau rhyngweithiol a gynllunion nhw yn yr ymchwiliad yn cynnig enillion dysgu ar gyfer disgyblion sydd ag anghenion dysgu ychwanegol (ADY) ac anableddau. Maent yn dadlau fod y defnydd o’r tabledi a’r apiau yn cefnogi caffael sgiliau mathemategol sylfaenol. Yn wahanol i hyn, er bod ymchwil flaenorol wedi adrodd bod disgyblion ADY yn ymateb yn dda i dechnoleg llechen ac yn ymgysylltu'n uchel â'r dasg ddysgu (Strnadova and Cumming, 2013; Chmiliar, 2017; Khoo, 2017), ychydig o astudiaethau sydd wedi asesu a yw'r dechnoleg hon yn effeithiol wrth godi cyrhaeddiad dysgu i ddisgyblion ag ADY gan ddefnyddio technegau meintiol.
Efallai byddai hyn yn syniad i ddatblygu’r sesiynau ymyrraeth gyda Cadi. Er bod Cadi heb cael ei ddiagnosio gyda anhawsterau dysgu, mae’n bwysig ystyried efallai bod ganddi rhai. Noda Ryder (2013) mae anhawsterau fel dyscalculia yn cael effaith ar allu’r disgybl i ddatblygu sgiliau rhifedd. Ar ben hynny, mae dyscalculia yn golygu fod gan yr unigolyn anhawster gyda cysyniadau rhif syml, symbolau mathemategol a gosod pethau mewn trefn yn ogystal â rhifo a chyfrif (Ryder, 2013) sy’n cysylltu gyda rhai o’r agweddau mathemategol mae Cadi’n gweld yn drafferthus. Dangosa Fong, Melguizo, Prather a Bos (2012) yng nghanlyniadau eu ymchwil ei bod yn bwysig archwilio cymhlethdod llwybrau mathemateg datblygiadol disgyblion cyn gwneud cyffredinoliad eang am eu addysg ddatblygiadol. 
Mae Moss a Beatty (2006) yn cynnig ymyriadau “Fforwm Gwybodaeth” (Knowledge Forum) y maent wedi’u cynllunio a’u gweithredu sydd gan ddwy ran wahanol ac yn seilio ar ddwy fframwaith damcaniaethol gwahanol. Mae’n bwysig nodi nid yw'r Fforwm Gwybodaeth wedi cael ei ddefnyddio mewn gwaith mathemateg, fodd bynnag, mae astudiaethau sy'n datgelu bod disgyblion ysgol sy'n defnyddio’r Fforwm Gwybodaeth fel rhan o ddysgu gwyddoniaeth yn fwy parod i gymryd rhan mewn ymchwiliadau ac yn dod yn rhan o ddiwylliant meithrin gwybodaeth. Fel ymchwilwyr addysg mathemateg, roedd Moss a Beatty (2006) yn meddwl tybed a allai natur gydweithredol y Fforwm Gwybodaeth a'r egwyddorion meithrin gwybodaeth sy'n sail iddo, yn enwedig cysyniadau asiantaeth epistemig a gwella syniadau, gefnogi disgyblion ifanc sy'n gweithio gyda phroblemau cyffredinoli a helpu i osgoi'r mathau o anawsterau a ddisgrifir yn llenyddiaeth ymchwil addysg mathemateg. Yn yr un modd, agweddau o’r ddamcaniaeth yma’n addas er mwyn datblygiad mathemategol Cadi neu i ychwanegu i’r ymyrraeth hwb ymlaen.
Seilia Moss a Beatty (2006) eu dyluniad o set o wersi wedi’u cynllunio yn ofalus i ddilyn ei gilydd gyda’r bwriad o feithrin cysylltiadau rhwng dilyniannau tyfu geometrig a sylwadau rhifol fel modd o ddatblygu cysyniadau disgyblion o swyddogaethau llinol ar ddamcaniaeth o ddatblygiad mathemategol (Case ac Okamoto, 1996; Moss a Case, 1999). Yr ail fframwaith damcaniaethol sydd wedi llywio ymchwil Moss a Beatty (2006) yw theori ac addysgeg gwybodaeth Scardamalia a Bereiter, yn enwedig gan ei fod yn cael ei ddangos yn eu meddalwedd adeiladu gwybodaeth sef y Fforwm Gwybodaeth. Ymhen ymchwil bellach, noda Scardamalia a Bereiter (2006) fod meithrin gwybodaeth yn cynrychioli ymgais i ail-lunio addysg mewn ffordd sylfaenol, fel ei bod yn dod yn ymdrech gydlynol i gychwyn myfyrwyr i mewn i ddiwylliant sy'n creu gwybodaeth. 
Gan cyfeirio yn ôl at ba mor aml mae Cadi yn cael sesiwn ymyrraeth hwb ymlaen, noda Hale (2009) pan fydd ymyrraeth yn methu â bod yn llwyddiannus, mae ymyriadau yn cael eu weithredu sy'n gwella'r cyfarwyddiadau presennol. Awgryma Shapiro (2004) opsiwn ar gyfer cynyddu cryfder ymyriadau ar ddatblygiad disgyblion yw i gynyddu dwyster, amlder neu hyd yr ymyrraeth. Mae’n dadlau fod trin y cydrannau ymyrraeth yma’n gallu arwain at well canlyniadau i’r disgyblion ac felly’r ymatebolrwydd i’r ymyrraeth hefyd. Efallai’i fod hi’n syniad i gynyddu pa mor aml mae’r disgyblion yn Ysgol Bryn y Capel yn cael ymyrraeth hwb ymlaen. 
Er mwyn sicrhau cynnydd mathemategol, awgryma Pepperell, Hopkins, Gifford a Tallant (2009) dylai athrawon ffocysu ar y rôl mae siarad yn chwarae pan yn addysgu mathemateg yn ogystal â cwestiynu, datblygiad rhesymu disgyblion, ymgysylltiad creadigol gyda mathemateg, asesu ar gyfer dysgu a hunan-asesu a hefyd y defnydd o TGCh. Sonia hwn yn debyg i’r hyn roedd Pitchford, Kamchedzera, Hubber a Chigeda (2018) yn awgrymu fel y nodais uchod sy’n codi’r cwestiwn o ddefnyddio tabledi ac apiau fel rhan or ymyrraeth i Cadi. Mae The National Strategies: Primary (2009) yn awgrymu bod siarad gyda phlant yn gallu bod yn fuddiol i werthuso effaith ar eu dysgu o fathemateg. “Getting feedback from children engages them in the process and helps in the evaluation of impact on their learning of mathematics” (The National Strategies: Primary, 2009, t. 25). Maent hefyd yn awgrymu bod angen i’r athrawon drafod gyda’r disgyblion am y cynnydd maent wedi llwyddo gwneud, beth sydd wedi eu helpu i lwyddo, beth bydd angen iddynt wneud nesaf er mwyn llwyddo ymhellach, a sut i roi hyn ar waith. Yn ogystal â hyn, maent yn argymell ei fod hi’n arfer da i rannu llwyddiant gyda phlant wrth cynnwys y disgyblion i nodi eu llwyddiant a gweithio gyda nhw i ddeall sut y cafodd ei gyflawni. Mae yna pwyslais ar y pwysigrwydd o’u helpu nhw i weld beth sydd angen iddyn nhw ei wneud nesaf, gan adeiladu ar ddulliau dysgu llwyddiannus (The National Strategies: Primary, 2009). Mae Deyhle (1983) yn rhoi’r syniad efallai bod y cynnwys a hefyd y syniad neu'r cysyniad o "brawf" yn ffactor sy'n creu anfantais i rai plant. Gall methu â chyflawni'n ddigonol ar brofion ddangos methiant maent yn disgwyl i dderbyn neu ddehongli pwysigrwydd profion mewn addysg, yn hytrach na diffyg gwybodaeth yn unig. Mae hyn yn awgrymu i fi efallai bod y profion cenedlaethol i blant yn braidd yn annigonol i blant ifanc. Fel mae Lefa (2014) yn nodi, rôl yr athrawon yw i hwyluso dysgu drwy ddarparu amrywiaeth o brofiadau. Mae Lefa (2014) yn edrych ar ddamcaniaeth Piaget (1983) yn ei erthygl ac yn nodi dylai’r athrawon ddarparu cyfleoedd i ddysgwyr archwilio a phrofi a thrwy wneud hynny mae'n annog dealltwriaeth newydd y dysgwr. Mae Piaget yn pwysleisio'r cyfleoedd sy'n caniatáu i ddysgwyr o wahanol lefelau gwybyddol weithio gyda'i gilydd ac annog myfyrwyr llai aeddfed i symud ymlaen i greu dealltwriaeth. Noda hefyd yn yr erthygl bod pwysleisio'r cyfleoedd sy'n caniatáu i ddysgwyr o wahanol lefelau gwybyddol weithio gyda'i gilydd ac annog disgyblion llai aeddfed i symud ymlaen i greu dealltwriaeth. Noda Snow (1996, a ddyfynnwyd yn Tanner a Jones, dim dyddiad, t. 5) fod y parth cydfrodorol yn cysylltu'r parthau affeithiol a gwybyddol ag ymddygiad rhagweithiol (yn hytrach nag ymddygiad adweithiol neu arferol). Mae'n cynnwys gwarediadau disgyblion i ymdrechu i ddysgu a'r strategaethau y maent yn eu defnyddio i gefnogi eu dysgu. Mae'n cynnwys eu tueddiad i gynllunio, monitro a gwerthuso eu gwaith a'u tueddiad i ymwybyddiaeth ofalgar a myfyrio. Yn benodol, mae'n cynnwys y strategaethau maent yn dueddol o'u defnyddio wrth adolygu neu ddiwygio eu gwaith. 
Noda Gonulal a Loewen (2018) bod sgaffaldiau yn broses gymhleth ac felly gall gymryd mwy o amser na chefnogaeth arferol, er y gallai athrawon fod yn frwdfrydig am y syniad o sgaffaldiau, rhaid cofio nad yw sgaffaldiau yn gyfystyr â chymorth athrawon yn unig. Mae sgaffaldiau yn gymorth penodol mewn pryd sy'n rhoi'r ymdrech addysgegol i fyfyrwyr sy'n eu galluogi i weithio ar lefel uwch o weithgarwch. Eto, awgryma hyn efallai byddai Cadi’n elwa o fwy o sesiynau ymyrraeth pob wythnos. 
Wrth edrych ar egwyddorion cynnydd ym maes mathemateg a rhifedd Cwricwlwm i Gymru (Llywodraeth Cymru, 2022), er mwyn sicrhau cynnydd mae’n nodi trwy gyflwyno symbolau newydd, bydd hyn yn ychwanegu at ehangu'r broses o gyfnewid gwybodaeth, a thrwy gyfathrebu gan ddefnyddio symbolau, bydd hyn yn cyfrannu at ddatblygu sgiliau ac adnabod medru'n fwy cymhleth wrth eu defnyddio a'u cymhwyso. Noda Umam (1996) yn ei ymchwiliad i mewn i’r effeithiolrwydd o’r dull drilio yn addysg, roedd y canlyniada’n dangos bod gan y disgyblion diddordeb mewn gweithredu strategaeth drilio. Roedd y rhan fwyaf ohonynt yn cytuno y gallai strategaeth drilio eu helpu i feithrin eu gallu ynganu. Roedd y disgyblion hefyd yn derbyn y gallai defnyddio strategaeth drilio eu helpu i ennill ymddiriedaeth yn eu gallu i ynganu geiriau Saesneg. Roedd eu ffocws, eu cydweithrediad a'u hunanhyder wrth ddysgu Saesneg i gyd wedi cynyddu'n sylweddol, yn ôl y ddalen arsylwi. Hefyd, cytunodd yr athro y gallai strategaeth drilio, wrth ddysgu ynganiad Saesneg, helpu’r disgyblion i ddod yn fwy gyfarwydd ac yn fwy hyderus wrth ynganu geiriau Saesneg. Roeddent yn cymryd rhan fwyfwy yn y gweithgareddau addysgu a dysgu. Er bod yr ymchwiliad yma’n ffocysu ar iaith, gall drilio fod yn dechneg i helpu Cadi i adnabod symbolau mathemategol. 
Noda Llywodraeth Cymru (2022) wrth i ddysgwyr ennill profiad o gysyniadau a pherthnasoedd cynyddol gymhleth, ac yna eu deall a'u cymhwyso'n effeithiol, dylai'r rhuglder fod yn ganolog wrth gofio'r ffeithiau, y cysylltiadau a'r technegau tyfu, gan gynnwys sefydlu'r hyn sydd wedi'u dysgu o'r blaen yn gadarn, ac nid yn unig yn gofio, ond hefyd yn gallu defnyddio ac ymddiried ynddynt. Mae hefyd yn nodi bod datblygu rhuglder a chywirdeb yn adlewyrchu'r broses o feithrin sgiliau a chynyddu'r gallu i'w defnyddio ac ymddiried ynddynt mewn ffordd fwy cymhleth. Sonia hyn yn debyg i’r hyn mae Lefa (2014) yn dweud pan yn trafod damcaniaeth Piaget. Eto, gall hyn fod yn ddul i ychwanegu i ymyriadau hwb ymlaen. 
Pan yn sôn am rhesymu rhesymegol, noda Llywodraeth Cymru (2022) wrth i ddysgwyr ennill profiad o gysyniadau cynyddol gymhleth, dylent hefyd feithrin dealltwriaeth o'r perthnasoedd rhwng y cysyniadau hyn. Yn ychwanegol i hyn, mae’n nodi dylent gymhwyso rhesymu rhesymegol ynghylch y perthnasoedd hyn, gallu eu cyfiawnhau a'u profi a dylai'r cyfiawnhad a'r prawf ddod yn gynyddol, gan symud o esboniadau llafar a chynrychiolaethau gweledol neu ddiriaethol i gynrychiolaethau haniaethol sy'n ymwneud â symbolau a chonfensiynau. Mae’n bwysig i’r broses o feithrin sgiliau a soffistigeiddrwydd cynyddol wrth eu defnyddio a'u cymhwyso eu dangos drwy gymhwyso rhesymu rhesymegol cynyddol soffistigedig. Mae meithrin dealltwriaeth o'r perthnasoedd rhwng cysyniadau mathemategol a'r broses o ddatblygu cyfiawnhad a phrawf yn arwain at ddealltwriaeth gynyddol o natur mathemateg ac yn helpu dysgwyr i greu cysylltiadau a throsglwyddo'r dysgu i gyd-destunau newydd. Mae'r broses o ddatblygu cyfiawnhad a phrawf yn helpu i gefnogi dysgwyr i fod yn gynyddol effeithiol (Llywodraeth Cymru, 2022). Mae hyn yn debyg i’r hyn roedd Gonulal a Loewen (2018) yn nodi wrth sôn am sgaffaldio’r dysgu ond wrthgwrs ei fod hi’n cymryd llawer o amser.  
Yn y rhan olaf o’r egwyddorion cynnydd ym maes mathemateg Cwricwlwm i Gymru, noda Llywodraeth Cymru (2022) dylai dysgwyr ddatblygu annibyniaeth gynyddol wrth gydnabod a chymhwyso'r strwythurau a'r syniadau mathemategol sylfaenol mewn problem, er mwyn creu strategaethau ar gyfer eu datrys. Mae adnabod strwythur mathemategol mewn problem a ffurfio problemau yn fathemategol er mwyn gallu eu datrys yn dibynnu ar ddealltwriaeth o'r syniadau a'r disgyblaethau yn y meysydd dysgu a phrofiad, ynghyd â gwybodaeth ddwys. Noda Llywodraeth Cymru (2022) mae hefyd yn cefnogi'r broses o greu cysylltiadau a throsglwyddo'r dysgu i gyd-destunau newydd ac yn datblygu effeithiolrwydd cynyddol fel dysgwr. Dylai cydnabod pŵer mathemateg wrth alluogi sefyllfaoedd i gael eu cynrychioli arwain at werthfawrogiad cynyddol o ddefnyddioldeb mathemateg. I gefnogi hyn, noda Meyer, Haywood, Sachdev a Faraday (2008) bod athrawon yn gallu hybu dysgu annibynnol gan sicrhau bod disgyblion yn cymryd rhan weithredol yn eu dysgu. Gwnaeth eu ymchwil nodi strategaethau fel scaffaldio, rhoi’r cyfle i’r disgyblion i hunan fonitro, datblygu cyfathrebu effeithiol ac i ddarparu adborth.
Dewisiwyd ymyrraeth hwb ymlaen i Cadi er mwyn ei helpu datblygu sgiliau mathemategol. Mae’r ymyrraeth yma’n hybu’r cyfle i’r disgyblion wella’u cysyniad, cofio symbolau mathemategol a phatrymau mathemategol hefyd. Roeddwn i’n ddigon ffodus i gael cyfle i arsylwi sesiwn ymyrraeth hwb ymlaen yn Ysgol Bryn y Capel ac yn y sesiwn roedd y disgyblion yn defnyddio sqwâr cant i’w helpu adnabod patrymau rhifau (er enghraifft, deg yn fwy na rhif penodol ac yna deg yn llai na’r un rhif) roedd yr athrawes yna’n ymestyn y dasg gan ofyn beth fyddai ugain yn fwy na/llai na’r rhif penodol. Sylwais fod y disgyblion yn gyflym i ddysgu’r patrwm a’r cysyniad. Roedd yr athrawes yn ailadrodd y patrwm gyda rhifau gwahanol er mwyn rhoi’r cyfle i’r disgyblion i sylwi’r patrwm ac i lwyddo ac roedd felly’n galluogi’r disgyblion i ddatblygu cynnydd gyda’r sgil yma. Cytuna Saville (2011) fod y dull yma o addysgu’n effeithiol iawn, mae’n nodi taw ailadrodd yw un o'r dulliau dysgu mwyaf hanfodol. Gan ailadrodd yr ydym yn dysgu adnabod llythrennau gwahanol wyddor, cysylltu synau anifeiliaid priodol â'r anifail cywir, a chofio enwau, cyfeiriadau, rhifau ffôn, tablau lluosi, a llu o wybodaeth arall sy'n sylfaenol i ddysgu cysyniadol. Mae ymchwil i'r ymennydd yn datgelu bod ailadrodd yn cryfhau cysylltiadau niwral. Mae addysg cerddoriaeth fel arfer yn pwysleisio ailadrodd oherwydd ei lwyddiant yn natblygiad a mireinio sgiliau seicomotor (Saville, 2011). 
Mae Nozari (2019) yn ei ymchwil yn nodi fod y canfyddiadau'n awgrymu y gallai ymyriadau mathemateg gynnar strategol systematig (gan ddefnyddio cyfarwyddyd penodol ac egwyddor dysgu lluosog) fod yn effeithiol wrth ddysgu mathemateg i ddisgyblion sydd mewn perygl o gael anawsterau mathemategol. Yn yr un darn ymchwil, noda Nozari (2011) rhai cyfyngiadau o’r defnydd o ymyriadau oherwydd roedd gan yr ymyrraeth fathemateg gynnar strategol sawl cydran. Roedd yn cynnwys cydrannau cyfarwyddyd penodol (R. Gersten et al., 2009; Wang et al., 2016 a ddyfynnwyd yn Nozari, 2019, t. 92) ac yn cynnwys nifer o egwyddorion dysgu ar gyfer addysgu mathemateg (Dunlosky et al., 2013; Geary et al., 2017 a ddyfynnwyd yn Nozari, 2019, t. 92). Er bod yr ymyrraeth yn effeithiol o ran gwella gwybodaeth a sgiliau mathemategol disgyblion sydd mewn perygl o gael anhawsterau mathemategol, nid yw'n glir pa gydran ymyrraeth sy'n fwy effeithiol ar gyfer pob cysyniad mathemateg. 
Er mwyn gwella’r ymyrraeth hwb ymlaen efallai’i fod hi’n syniad i ddatblygu’r nifer yr athrawon sy’n gyfrifol am arwain y sesiynau ymyrraeth wrth cynnig hyfforddiant i fwy o aelodau staff. Mae Estyn (2022) yn argymell dylai ysgolion wneud yn siwr bod yr athrawon yn cymryd cyfrifoldeb i addasu eu haddysgu gan ddefnyddio gwybodaeth i herio a chefnogi’r disgyblion i gyd yn briodol. Dylai ysgolion hefyd “datblygu dealltwriaeth athrawon ac arweinwyr o arferion asesu ffurfiannol effeithiol yn yr ystafell ddosbarth” (Estyn, 2022, t. 8). Byddai hyn hefyd yn syniad dda oherwydd mae’n sicrhau os mae’r athrawes yn sâl neu ei fod hi methu cynnal y sesiynau ymyrraeth, gall athrawes arall gyda’r un cymhwyster mewn hwb ymlaen arwain y sesiwn. Mae hyn yn bwysig i sicrhau bod y disgyblion ddim yn colli’r ymyriadau ac felly’n parhau i ddatblygu’r sgiliau mathemateg pob wythnos. Yn ychwanegol i hyn, efallai ei bod hi’n syniad i gynyddu pa mor aml maer disgyblion yn cael y sesiynau ymyrraeth. Gall hyn helpu’r disgyblion i gofio’r gwybodaeth yn haws. Mae cynyddu’r nifer o athrawon sydd gyda’r hyfforddiant hwb ymlaen yn un ffordd o wneud hyn, efallai bod yr ymyrraeth yn disgwydd unwaith yr wythnos oherwydd dim ond un athrawes sydd yn yr holl ysgol ac yn cynnal sesiynau hwb ymlaen i nifer o grwpiau pob wythnos. Os yw’r ysgol yn ystyried hyn ac yn cynyddu’r nifer o athrawon hwb ymlaen, mae yna botensial i ddybli’r sesiynau ymyrraeth gallant ddarparu i’r disgyblion. Fel y roeddwn i wedi nodi ynghynt, mae Shapiro (2004) yn argymell i gynyddu amlder yr ymyrraeth er mwyn gwella’r canlyniadau i’r disgyblion. 
Gan cadw at ganllawiau a amlinellwyd yn yr aseiniad yma, pwrpas ddylunio gweithgareddau ymyrraeth yw i hyrwyddo dealltwriaeth gysyniadol, sgiliau datrys problemau, ac ymlyniad mathemategol. Trwy ddefnyddio dulliau addysgu arloesol a darparu gweithgareddau deniadol, gall athrawon greu amgylchedd dysgu cefnogol lle gall dysgwyr fel Cadi ffynnu. Yn ogystal, mae asesu parhaus ac addasu strategaethau ymyrraeth yn hanfodol i sicrhau eu heffeithiolrwydd ac eu perthnasedd i anghenion sy'n datblygu dysgwyr. Yn y pen draw, nod y sesiynau ymyrraeth yn Ysgol Bryn y Capel yw grymuso dysgwyr i oresgyn heriau mathemategol, adeiladu hyder yn eu galluoedd, a chyflawni eu potensial llawn yn y pwnc. Trwy gyfuniad o ddysgu uniongyrchol, ymarfer ystyrlon, a chymorth personol, gall dysgwyr fel Cadi ddatblygu'r sgiliau a'r dealltwriaeth angenrheidiol i lwyddo mewn mathemateg ac y tu hwnt. Trwy fuddsoddi mewn ymyriadau targedu, gall athrawon wneud gwahaniaeth go iawn yn anterth teithiau dysgu mathemateg pob dysgwr, gan eu helpu i agor cyfleoedd newydd a chyflawni llwyddiant academaidd.

